PODGORICA. Čiernohorská polícia v stredu informovala o objavení minimálne 400 granátov z druhej svetovej vojny v rieke neďaleko hlavného mesta Podgorica.
Muži zákona v utorok reagovali na podnet jedného z obyvateľov balkánskej krajiny a pri zásahu zistili, že v rieke sa nachádzajú stovky kusov väčšinou nevybuchnutej výbušniny rôznej veľkosti a hmotnosti.
Arzenál starý niekoľko desiatok rokov policajní potápači vytiahli na hladinu a pyrotechnici ho zlikvidovali.
Oslobodili ju až partizáni neskoršieho prezidenta Juhoslávie Josipa Broza Tita a na ďalšie desaťročia sa stala súčasťou Juhoslávie.
V roku 2006 sa však Čierna Hora osamostatnila od srbskej vlády a dnes je kandidátskou krajinou na vstup do EÚ i NATO.